《木兰花慢》
宋代·张伯淳

载西山爽气，添不重，月船轻。记前度今朝，琼花烂漫，管领歌声。

今岁秾华深处，羡衮衣、还看彩衣荣。人世云萍相遇，岁寒松柏长青。

行行。催觐朵云明。晓色上觚棱。看春去春来，依然黄阁，移近家庭。

浮云傥来轩冕，算古今、久远是功名。尚有寒厓枯卉，东君也解留情。

作者简介：张伯淳(1242—1302)，字师道，号养蒙，崇德(今浙江桐乡)人。祖父张汝昌，官至迪功郎，与石门酒官张子修为邻，两家并有池馆园林之胜，号东西园，结社觞咏，时称东西二张。父张琥，南宋嘉定十三年(1220)进士，累官朝议大夫、崇德开国男。与赵孟頫为中表，人物相望。张伯淳9岁举童子科，以父荫铨迪功郎、淮阴尉，改扬州司户参军。